
პრეტენდენტებმა სისტემაში უნდა ატვირთონ სატენდერო დოკუმენტაციით მოთხოვნილი ყველა დოკუმენტი. ტენდერში მონაწილეობის მისაღებად აუცილებელია პრეტენდენტმა შეავსოს და წარმოადგინოს ფინანსური შეთავაზება - დანართი N1 და ინფორმაცია კომპანიის შესახებ - დანართი N2;

პრეტენდენტის მიერ ასატვირთი ყველა დოკუმენტი და ინფორმაცია დამოწმებული უნდა იყოს უფლებამოსილი პირის კვალიფიცური ან მატერიალური ხელმოწერითა და ბეჭდით (არსებობის შემთხვევაში);

სატენდერო წინადადება წარმოდგენილი უნდა იყოს საქართველოს ეროვნულ ვალუტაში - ლარში და მოიცავდეს საქართველოს კანონმდებლობით გათვალისწინებულ გადასახადებს და გადასახდელებს;

ხელშეკრულების მოქმედების პერიოდში, შესყიდვის ობიექტის ღირებულებები იქნება ფიქსირებული;

ანგარიშსწორება განხორციელდება ორმხრივად ხელმოწერილი მიღება-ჩაბარების აქტის საფუძველზე;

ტენდერის განმავლობაში დამატებითი ინფორმაციის მოპოვება ან დაზუსტება შესაძლებელია საკონტაქტო პირთან დაკავშირებით ელექტონული ფოსტის ან ტელეფონის საშუალებით;

ტენდერის დასრულების შემდეგ სატენდერო კომისია განიხილავს მოწოდებულ ინფორმაციას და გამოავლენს საუკეთესო პირობების მქონე მომწოდებელს;

ხელშეკრულების და წინამდებარე დოკუმენტის პირობებს შორის წინააღმდეგობის შემთხვევაში უპირატესობა მიენიჭება ხელშეკრულების პირობებს;

წინამდებარე ტენდერის გამოცხადება არ ავალდებულებს ბანკს რომელიმე პრეტენდენტთან ხელშეკრულების გაფორმებას. ბანკი უფლებამოსილია ნებისმიერ დროს შეწყვიტოს, გააუქმოს ან გადაავადოს ტენდერი თავისი შეხედულებისამებრ. 


წინადადების წარდგენით კომპანია ეთანხმება სატენდერო დოკუმენტაციაში მითითებულ მოთხოვნებსა და პირობებს.



1. ზოგადი ინფორმაცია:

სს „საქართველოს ბანკი“ აცხადებს ტენდერს უნიფორმების შესყიდვაზე. 
ტენდერი შედგება ორი ეტაპისგან:
· ფინანსური შეთავაზების წარმოდგენა; 
· ნიმუშების წარმოდგენა (ნიმუშის მოწოდება უნდა მოხდეს უსასყიდლოდ ქ. თბილისში).

გამარჯვებულის გამოვლენამდე,  ბანკი უფლებამოსილია დაგეგმოს შეხვედრები ტენდერში მონაწილე შერჩეულ კომპანიებთან, გასაუბრებისა და შესაძლო დამატებითი დეტალების დაზუსტების მიზნით. 

ბანკი უფლებამოსილია ხელშეკრულების ძალაში შესვლიდან, მისი მოქმედების ვადის ამოწურვამდე, მოთხოვოს მიმწოდებელს შესყიდვის ობიექტის/მისი შემადგენელი ნაწილის მიწოდებასთან დაკავშირებული ინფორმაცია.


1.1. დასახელება, რაოდენობა და ტექნიკური პარამეტრები:

ტანსაცმლის სტილი:
ა) პოლო მაისური (გრძელმკლავიანი)
	სტილი და მოჭრა
	გრძელმკლავიანი პოლო მაისური, regular fit. პოლო საყელო 3 ღილით. მარცხენა მკერდზე განთავსებული ბანკის ლოგო (ამობეჭდვის სახით). მკლავის დასასრული და ბოლო კალთა — შეკრული სამმაგი ნაკერით.

	ქსოვილი
	პირსახოცის ტიპის ქსოვილი (terry/waffle piqué), ნაცრისფერი მელანჟი — ერთგვაროვანი ფერი წინიდანაც და უკნიდანაც. ქსოვილის სიმკვრივე: 340-350 GSM. სასურველი შემადგენლობა: ბამბა/პოლიესტერის ნარევი (მინ. 60% ბამბა).

	ფერი
	ნაცრისფერი მელანჟი (Grey Melange) ან/და მუქი ნაცრისფერი(ორივე ვერსიის ნიმუში დაგვჭირდება). პრეტენდენტი ვალდებულია წარმოადგინოს ქსოვილების ფიზიკური ნიმუში დასამტკიცებლად — ფერი უნდა ზუსტად შეესაბამებოდეს დამკვეთის მოთხოვნას.

	ქსოვილის მარაგის მოთხოვნა
	შერჩეულ მიმწოდებელს უნდა გააჩნდეს აღნიშნული ქსოვილის (350 GSM, ნაცრისფერი მელანჟი, ან/და მუქი ნაცრისფერი პირსახოცის ტიპი) მნიშვნელოვანი საწყობის მარაგი, ან დოკუმენტურად დადასტურებული შესაძლებლობა მოთხოვნის შემთხვევაში მოიძიოს ზუსტად იდენტური ქსოვილი დამატებითი შეკვეთის განსახორციელებლად.


შემოთავაზება შეიძლება დასახელებული ფერებიდან, საიდანაც საბოლოო ეტაპზე ბანკის მიერ მოხდება კონკრეტული ფერების/ნაჭრების შერჩევა.
ნიმუში იხილეთ დამატებით თანდართული დოკუმენტის სახით. 

უპირატესობა მიენიჭება მზა წარმოების პროდუქტის შემოთავაზებას, თუმცა განვიხილავთ შეკერვსა შემსყიდველის მოთხოვნების გათვალისწინებით.

ზომების ჩამონათვალი :
	პოლო მაისური
	ზომა
	რაოდენობა

	4XL
	6

	3XL
	32

	2XL
	88

	XL
	120

	L
	94

	M
	108

	S
	22

	სულ
	470








* ცხრილში მითითებულია პირველ ეტაპზე მოსაწოდებელი საქონლის სრული რაოდენობა 470 ერთეული. ხელშეკრულების მოქმედების პერიოდში, შემსყიდველის მოთხოვნის შესაბამისად, შესაძლოა საჭირო გახდეს დამატებით შეკვეთის განხორციელება, რა რაოდენობაც ორმხრივად შეთანხმდება. 


1.2. საქონლის მიწოდების ვადა:

არაუგვიანეს 2026 წლის 19 ოქტომბრისა. 

1.3. საქონლის მიწოდების ადგილი:

საქონლის მიწოდება უნდა განხორციელდეს ტენდერის ბანკის მოთხოვნის შესაბამისად, მიმწოდებლის ხარჯით, შემდეგ მისამართზე:
· ნიმუშის მიწოდება - ქ. თბილისი, რუსთაველის გამზ.2-4 (ყოფილი სასტუმრო რადიუსის შენობა)
· დაკვეთის შემდგომი მიწოდება : ქ.თბილისი, პუშკინის 3. 

1.4. საგარანტიო პირობები:

შემოთავაზებულ საქონელზე უნდა ვრცელდებოდეს არანაკლებ 6 (ექვსი) თვიანი საგრანტიო ვადა. საგარანტიო პერიოდში საქონელი უნდა ინარჩუნებდეს ხარისხსა და თვისობრივ მახასიათებლებს. რეცხვის დროს - ზომას, ფორმასა და ფერს. აღმოჩენილი ხარვეზის ან/და ნაკლის არსებობის შემთხვევაში (მათ შორის ფორმისა და ფერის დაკარვა), მიმწოდებელი ვალდებულია ბანკის სატელეფონო ან/და ელ. ფოსტის მეშვეობით გაგზავნილი მოთხოვნიდან 10 (ათი) კალენდარული დღის ვადაში გამოასწოროს იგი ან 30 (ოცდაათი) კალენდარული დღის ვადაში შეცვალოს ახალი შესყიდვის ობიექტით, ბანკის მხრიდან დამატებითი დანახარჯების გაწევის გარეშე.



1.5. ნიმუში:

გამარჯვებულის გამოვლენამდე, შერჩეული პრეტენდენტი ვალდებულია ბანკის მოთხოვნის შესაბამისად უსასყიდლოდ წარმოადგინოს შემოთავაზებული საქონლის ნიმუშები ტენდერის დასრულებისთანავე. 

პრეტენდენტი, რომლის ნიმუშიც არ დააკმაყოფილებს შემსყიდველის მოთხოვნებს, დისკვალიფიცირებული იქნება ტენდერიდან.

გამარჯვებულ პრეტენდენტს ნიმუშების და მასთან დაკავშირებული დოკუმენტების დაბრუნების მოთხოვნა შეუძლია ხელშეკრულების მოქმედების ვადის გავლის შემდეგ 30 (ოცდაათი) კალენდარული დღის განმავლობაში. აღნიშნული ვადის გასვლის შემდეგ, შემსყიდველი ორგანიზაცია იხსნის ყოველგვარ პასუხისმგებლობას პრეტენდენტის მიერ წარმოდგენილი ნიმუშებისა და მასთან დაკავშირებული დოკუმენტების დაბრუნებაზე;


ხელშეკრულების გაფორმების შემდეგ, საქონლის მიწოდებისას, თუ კონტროლის განმახორციელებელი პირი ვიზუალური დათვალიერების შედეგად ჩათვლის, რომ შესყიდვის ობიექტი განსხვავდება ტექნიკური აღწერილობისგან ან/და ელექტრონულ ტენდერზე წარმოდგენილი ნიმუშისგან, ბანკი უფლებამოსილია მიმწოდებელს სატელეფონო ან/და ელ. ფოსტის მეშვეობით მოთხოვოს აღნიშნულის გამოსწორება ბანკის მხრიდან დამატებითი დანახარჯების გაწევის გარეშე.


1.6. საკვალიფიკაციო მოთხოვნები:

· პრეტენდენტ ან/და შემოთავაზებული საქონლის მწარმოებელ კომპანიას უნდა გააჩნდეს ანალოგიური საქონლის (ტანსაცმლის ან/და სპეც. ტანსაცმლის ან/და უნიფორმების) წარმოება/მიწოდების არანაკლებ 2 წლიანი გამოცდილება;
· დაკისრებული ვადებულების შესასრულებლად პრეტენდენტ ან/და შემოთავაზებული საქონლის მწარმოებელ კომპანიას უნდა ჰყავდეს კომპეტენტური და გამოცდილი გუნდი;
· პრეტენდენტის წინააღმდეგ არ უნდა მიმდინარეობდეს გადახდისუუნარობის საქმის წარმოება და პრეტენდენტი არ უნდა იყოს ლიკვიდაციის / რეორგანიზაციის პროცესში;


	
1.7. ტენდერის ფარგლებში წარსადგენი სავალდებულო დოკუმენტაცია

ტენდერით დაინტერესებულმა კომპანიებმა ყველა სავალდებულო დოკუმენტი უნდა ატვირთონ პლატფორმაზე https://tenders.ge/ . დოკუმენტები უნდა აიტვირთოს უფლებამოსილი პირის კვალიფიცური ან მატერიალური ხელმოწერით, ელექტრონული სახით.


სავალდებულო დოკუმენტაცია:
· ფინანსური შეთავაზება - დანართი N1;
· ინფორმაცია კომპანიის შესახებ - დანართი N2;
· კომპნიის მოღვაწეობის მოკლე აღწერა/პრეზენტაცია (სადაც ნაჩვენები იქნება პრეტენდენტის გამოცდილება, შესრულებული პროექტები, კლიენტების სია და სხვა);
· რეკომენდატორების სია, მათთან მუშაობის გამოცდილების წლებისა და საკონტაქტო ინფორმაციის მითითებით.
· ამონაწერი სამეწარმეო რეესტრიდან.

* ტენდერის განმავლობაში პრეტენდენტს აქვს ვალდებულება მოთხოვნისამებრ წარმოადგინოს ნებისმიერი იურიდიული თუ ფინანსური დოკუმენტი.





1.8. შეფასების კრიტერიუმები

გამარჯვებული კომპანია შეირჩევა შეფასების კრიტერიუმების მიხედვით: 
· ფინანსური წინადადება 80%
· წარმოდგენილი ნიმუში 20%*

* პრეტენდენტი, რომლის ნიმუშიც არ დააკმაყოფილებს შემსყიდველის მოთხოვნებს, დისკვალიფიცირებული იქნება ტენდერიდან.

წინადადებები შეფასდება სატენდერო კომისიის მიერ წინასწარ განსაზღვრული კრიტერიუმების და წონების მიხედვით. წინადადება შეიძლება ჩაითვალოს არსებითად შესაბამისად თუ ის აკმაყოფილებს სატენდერო დოკუმენტაციის მოთხოვნებს რაიმე მატერიალური გადახრების, დათქმისა და გამოტოვების გარეშე.

